CELEX: 32016D1202
Language: fi
Date: 2016-07-18 00:00:00
Title: Neuvoston päätös (EU) 2016/1202, annettu 18 päivänä heinäkuuta 2016, Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön entiselle Tyynenmeren saarten huoltohallintoalueelle myönnetyn etuuskohtelujärjestelmän jatkamiseksi

23.7.2016   
            
            
               FI
            
            
               Euroopan unionin virallinen lehti
            
            
               L 198/43
            
         NEUVOSTON PÄÄTÖS (EU) 2016/1202,
   annettu 18 päivänä heinäkuuta 2016,
   Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön entiselle Tyynenmeren saarten huoltohallintoalueelle myönnetyn etuuskohtelujärjestelmän jatkamiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, IX artiklan 3 ja 4 kohdassa vahvistetaan menettelyt, joiden mukaisesti myönnetään poikkeuslupia WTO-sopimuksella tai jollakin monenkeskisellä kauppasopimuksella jäsenille asetetuista velvoitteista.
            
         
               (2)
            
            
               Yhdysvalloille on myönnetty tullitariffeja ja kauppaa koskevan vuoden 1994 yleissopimuksen, jäljempänä ’GATT 1994 -sopimus’, I artiklan 1 kohdan velvoitteista vapauttava poikkeuslupa, jotka viimeksi jatkettiin 1 päivänä elokuuta 2007 koskemaan 31 päivänä joulukuuta 2016 päättyvää ajanjaksoa.
            
         
               (3)
            
            
               Yhdysvallat on toimittanut WTO-sopimuksen IX artiklan 3 kohdan nojalla pyynnön poikkeusluvan saamiseksi 31 päivään joulukuuta 2026 asti GATT 1994 -sopimuksen I artiklan 1 kohdan mukaisista velvoitteistaan siinä määrin kuin se on tarpeen, jotta Yhdysvallat voi edelleen myöntää etuuskohtelun siihen oikeutetuille tuotteille, jotka ovat peräisin entiseltä Tyynenmeren saarten huoltohallintoalueelta (Marshallinsaarten tasavalta, Mikronesian liittovaltio, Pohjois-Mariaanien liittovaltio ja Palaun tasavalta) ja jotka tuodaan Yhdysvaltojen tullialueelle.
            
         
               (4)
            
            
               Yhdysvaltojen pyytämän WTO:n poikkeusluvan myöntäminen ei vaikuttaisi kielteisesti unionin talouteen eikä kauppasuhteisiin poikkeusluvan edunsaajamaiden kanssa.
            
         
               (5)
            
            
               Tämän vuoksi on aiheellista määrittää Yhdysvaltojen pyytämää poikkeuslupaa puoltava WTO:n yleisneuvostossa unionin puolesta esitettävä kanta,
            
         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa unionin puolesta esitettävä kanta on puoltaa Yhdysvaltojen pyyntöä poikkeusluvan saamiseksi tullitariffeja ja kauppaa koskevan vuoden 1994 sopimuksen I artiklan 1 kohdan mukaisista velvoitteista 31 päivään joulukuuta 2026 asti Yhdysvaltojen poikkeuslupapyynnössä esitettyjen ehtojen mukaisesti.
   Komissio esittää tämän kannan.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 18 päivänä heinäkuuta 2016.
      
         
            Neuvoston puolesta
         
         
            Puheenjohtaja
         
         G. MATEČNÁ